CELEX: C2007/155/11
Language: lt
Date: 2007-07-07 00:00:00
Title: Byla C-492/04 2007 m. gegužės 10 d. Teisingumo Teismo nutartis ( Finanzgericht Baden-Württemberg (Vokietija) prašymas priimti prejudicinį sprendimą) Lasertec Gesellschaft für Stanzformen mbH prieš Finanzamt Emmendingen (Procedūros reglamento 104 straipsnio 3 dalies pirmoji pastraipa — Laisvas kapitalo judėjimas — Įsisteigimo laisvė — Apmokestinimas — Pelno mokestis — Tarp bendrovių sudaryta paskolos sutartis — Bendrovė rezidentė, paskolos gavėja — Trečiojoje šalyje įsteigta bendrovė akcininkė, paskolos davėja — Didelės dalies sąvoka — Paskolos palūkanų mokėjimas — Vertinimas — Paslėptas pelno paskirstymas)

7.7.2007   
            
            
               LT
            
            
               Europos Sąjungos oficialusis leidinys
            
            
               C 155/7
            
         2007 m. gegužės 10 d. Teisingumo Teismo nutartis (Finanzgericht Baden-Württemberg (Vokietija) prašymas priimti prejudicinį sprendimą) Lasertec Gesellschaft für Stanzformen mbH prieš Finanzamt Emmendingen
   
   (Byla C-492/04) (1)
   
   (Procedūros reglamento 104 straipsnio 3 dalies pirmoji pastraipa - Laisvas kapitalo judėjimas - Įsisteigimo laisvė - Apmokestinimas - Pelno mokestis - Tarp bendrovių sudaryta paskolos sutartis - Bendrovė rezidentė, paskolos gavėja - Trečiojoje šalyje įsteigta bendrovė akcininkė, paskolos davėja - „Didelės dalies“ sąvoka - Paskolos palūkanų mokėjimas - Vertinimas - Paslėptas pelno paskirstymas)
   (2007/C 155/11)
   Proceso kalba: vokiečių
   Prašymą priimti prejudicinį sprendimą pateikęs teismas
   Finanzgericht Baden-Württemberg (Vokietija)
   Šalys
   Ieškovė: Lasertec Gesellschaft für Stanzformen mbH
   Atsakovė: Finanzamt Emmendingen
   Dalykas
   Prašymas priimti prejudicinį sprendimą — Finanzgericht Baden-Württemberg — EB 56 straipsnio 1 dalies, 57 straipsnio 1 dalies ir 58 straipsnio išaiškinimas — Nacionalinė mokesčių teisė — Bendrovių mokestis — Palūkanų, kurias valstybėje narėje įsteigta bendrovė išmoka trečiojoje valstybėje įsteigtai akcinei bendrovei atsilygindama už paskolą, kaip užslėpto pelno išmokėjimo apmokestinimas.
   Rezoliucinė dalis
   Nacionalinė priemonė, pagal kurią kapitalo bendrovės rezidentės paskolos palūkanos, sumokėtos trečiojoje šalyje įsteigtam akcininkui, turinčiam didelę dalį šios bendrovės kapitalo, tam tikromis sąlygomis laikomos paslėptu pelno paskirstymu, už kurį bendrovė rezidentė, paskolos gavėja, turi mokėti mokestį, pirmiausia daro įtaką naudojimuisi įsisteigimo laisve EB 43 ir tolesnių straipsnių prasme. Šiomis nuostatomis negalima remtis situacijoje, susijusioje su trečiosios šalies bendrove.
   
      (1)  OL C 31, 2005 2 5.